Administrationsgrundlag vedr. helårsbeboelse i sommerhuse i 
sommerhusområder 
Sagsfremstilling 
26.    Administrationsgrundlag vedr. helårsbeboelse i sommerhuse i sommerhusområder  
                                                                                                                        Åbent 
Sagsnr.: 326-2015-20284       J.nr.: 01.07.04            Brian Christensen.: 326-2015-340311 
  
[adresse] 
Teknik- og Miljøudvalget drøftede i september administrationsgrundlaget. Sagen skulle oprindeligt have fortsat til 
Økonomiudvalget og Kommunalbestyrelsen, men kom ved en fejl ikke med på dagsordenen. 
  
Teknik- og Miljøudvalget besluttede i december at anbefale, at administrationen udarbejder et revideret 
administrationsgrundlag, som forelægges Økonomiudvalget og Kommunalbestyrelsen til endelig beslutning. 
Udvalget anbefalede også, at det reviderede administrationsgrundlag ikke skal lægge op til en ændret praksis i en 
grad så niveauet for bosætning i sommerhusområderne ændres. 
  
Administrationsgrundlag for dispensationer 
Medmindre der er tale om en eksisterende helårsbolig, eller om pensionisters ret jf. "pensionistreglen", kan en bolig 
i et sommerhusområde kun anvendes som helårsbolig, hvis kommunalbestyrelsen giver en personlig dispensation. 
Bortset fra til sommerhuse på Sejerø og [adresse], kan en dispensation kun gives til ejerens benyttelse af 
sommerhuset og den bortfalder ved ejerskifte. 
  
Dispensationer kan alene gives i særlige tilfælde. Praksis skal være restriktiv, men det er kommunalbestyrelsens 
ansvar at skønne i de konkrete sager. Vejledningen om planloven og domspraksis giver følgende muligheder: 
  
1. I forbindelse med hotel- og kursusvirksomhed og dagligvarebutikker, hvor helårsbeboelse er nødvendig for 
virksomhedens drift 
2. Til pensionister der har ejet deres hus i 5 år 
3. I særlige tilfælde hvor en person kan sidestilles med pensionister, uden dog at være omfattet af "pensionistreglen" 
4. Ved alvorlig sygdom og invaliditet, hvor en rimelig tilværelse kun har kunnet opnås i sommerhuset 
5. Hvor en person af kommunen har fået fejlagtig oplysning om boligens status 
6. Andre særlige tilfælde under hensyn til et områdes særlige karakter og på baggrund af et konkret skøn 
7. Sommerhuse på Sejerø og på [adresse], herunder også udlejning til helårsbeboelse 
  
Ovenstående betyder, at kommunerne ikke kan fastsætte egne regler, f.eks. ved på forhånd at tilgodese bestemte 
grupper udover de nævnte i punkt 1 og 2, idet der altid skal foretages en konkret vurdering. Dette udelukker ikke, at 
kommunen kan lægge vægt på særlige forhold i den enkelte sag. 
  
Det vedlagte udkast til vejledning om administration af området bygger på lovgivningens rammer og det niveau den 
nugældende praksis lægger for sagerne. Vejledningen giver således mulighed for den lovbestemte og konkrete 
vurdering kommunen skal foretage forud for afgørelsen i hver enkelt sag uden at lægge op til et væsentligt 
anderledes niveau for dispensationer. 
  
BEHANDLING 
Teknik- og Miljøudvalget, Økonomiudvalget og Kommunalbestyrelsen. 
  
INDSTILLING 
Direktøren indstiller, at administrationsgrundlaget og den vedlagte vejledning om området godkendes. 
  
ØKONOMISKE KONSEKVENSER 
Ingen. 
  
Bilag 
  
  
  
  
  
Teknik- og Miljøudvalgets møde den 5. november 2015: 
Udvalget vedtog at anbefale direktørens indstilling. 
Vejledning om administration af reglerne om helårsbeboelse i 
sommerhusområder 
[adresse] 
